als_Latn dik_Latn sag_Latn
Sot, në Kosovë zhvillohen zgjedhjet e përgjithshme. Në qendrat e votimit janë paraqitur edhe tre kandidatët për Kryeministër, Ramush Haradinaj, Albin Kurti dhe Avdulla Hoti. Ata ishin të shoqëruar, siç ndodh zakonisht, nga bashkëshortet.
Ndryshe nga ç'ndodh vitet e fundit në Shqipëri, ku kemi parë veshje të veçanta të protagonistëve të votimeve, kandidatët e Kosovës dhe partneret e tyre kanë zgjedhur veshje serioze dhe elegante.
Avdulla Hoti, kandidati i koalicionit LDK-AKR-Alternativa ka zgjedhur një kravatë lejla, ndërsa bashkëshortja e tij, Servete, pantallona të zeza, këmishë të bardhë pa jakë dhe një xhaketë gri, një veshje shumë e thjeshtë dhe serioze, por megjithatë aspak e ngrirë.
Ramush Haradinaj, kandidati i koalicionit PDK-AAK-Nisma është paraqitur në qendër i shoqëruar nga bashkëshortja e tij Anita e cila kishte zgjedhur ngjyrën e bardhë, një kostum me pika dhe bluzë e bardhë akulli poshtë tij për të plotësuar pamjen "total white".
Kandidati i Vetëvendosjes Albin Kurti u shoqërua nga bashkëshortja e tij norvegjeze, Rita Augestad Knudsen, e cila kishte zgjedhur një pamje më casual në tonalitet e grisë. Një fustan deri te gjuri, shoqëruar me një xhaketë të gjatë të errët dhe këpucë të ulëta.
Temperaturat në Prishtinë janë rreth 21 gradë sot, që shpjegojnë veshjet paksa të trasha të zonjave krahasuar me ato që shohim në Tiranë.
Votimet zgjasin deri në orën 19.00.
als_Latn als_Latn als_Latn als_Latn als_Latn als_Latn als_Latn